Dipotšišo: Jehofa o ile a nea Adama mošomo ofe? Go be go tla direga eng ka Adama le Efa ge ba be ba ka ja dienywa tša sehlare seo Modimo a itšego ba se ke ba ja dienywa tša sona? Ka tokišetšo ye ya topollo, Modimo o dirile gore go kgonege gore re hwetše seo Adama wa pele a se lahlilego, e lego bophelo bjo bo sa felego lefaseng la paradeise. Lega go le bjalo, e le gore ba hwetše tšhegofatšo ye, batho ba bantši ba swanetše go tsošwa bahung. Ruri ye ke tebelelo e kgahlišago! Eupša na go thata go dumela seo? Josia o ile a laela Hilikia moperisita yo a phagamego gore a nyakišiše seo Jehofa a tlago go ba dira sona. Hilikia o ile a yo botšiša Huluda moporofeta wa mosadi. Mosadi yoo a mo nea molaetša wo o tšwago go Jehofa gore a yo o botša Josia, a re: ‘Jerusalema le batho ka moka ba tla otlwa ka gobane ba rapetše medimo ya maaka e bile ba tladitše naga ka bobe. Eupša ka ge wena Josia o dirile tša go loka, kotlo ye e ka se tle o sa phela.’